text: Sovet hakimiyyəti qurulandan sonra bəzi Xəzərsahili bölgələrin qaz təsərüfatının istismarı üçün "Azərqaz" tresti yaradılmışdır. Qazlaşdırmanın yeni mərhələsi 1932−1933-cu illərdən başlamışdı. O zaman Bakı şəhər İcraiyyə komitəsi yanında “Bakıqaz” tresti yaradılmış və bundan sonra şəhərin mərkəzi hissələrinin qazlaşdırılmasına başlanılmışdı. 1935 ildə isə Bakının qazla təchiz edilməsi üzrə baş planı hazırlanmış və 1955-ci ilə qədər bütün işlər onun əsasında aparılmışdı.